Universitatea din București, implicată în proiectul Horizon Europe „BioAgora” prin Centrul de Cercetare în Ecologie Sistemică şi Sustenabilitate
Universitatea din Bucureşti derulează, prin Centrul de Cercetare în Ecologie Sistemică şi Sustenabilitate, în calitate de beneficiar, în perioada 1.07.2022-30.06.2027, proiectul European cu titlul “Bio Knowledge Agora: Developing the Science Service for European Research and Biodiversity Policy making”/ BioAgora. 
BioAgora îşi propune să conecteze rezultatele cercetării asupra biodiversităţii cu nevoile factorilor politici prin intermediul unui dialog între mediul academic, alţi deţinători de cunoaştere si factorii decizionali.
Consorţiul care gestionează proiectul este format din 22 de parteneri, din 13 ţări europene, iar bugetul total alocat prin programul Horizon Europe este de 11.827.270 de euro.
Principalul rezultat al proiectului va fi reprezentat de dezvoltarea unei platforme de servicii ştiinţifice în sprijinul conservării biodiversităţii (Science Service for Biodiversity) care va coordona procesele şi iniţiativele la interfaţa ştiinţă – politici de la nivel european.
Mai multe informaţii pot fi găsite pe site-ul proiectului BioAgora, www.bioagora.eu, precum şi pe site-ul Centrul de Cercetare în Ecologie Sistemică şi Sustenabilitate, https://rcses.unibuc.ro.  
